Pozáručným servisom klimatizačných a vzduchotechnických zariadení sa pre účely tejto zmluvy

bližšie rozumie:

1. **Predmet zákazky**

Vykonávanie pozáručného pravidelného servisu, nepravidelného servisu (opravy a havárie),

výmeny vzduchových filtrov a pohotovostnej služby klimatizačných a vzduchotechnických

jednotiek a chladiarenských zariadení na objektoch v správe organizácie MARIANUM pohrebníctvo mesta Bratislavy, vrátane dodávky spotrebného materiálu (filtre, klinové remene, čerpadlá, náplne a pod.).

2. **Podrobné vymedzenie predmetu zákazky**

* Pravidelný servis vzduchotechnických, klimatizačných jednotiek a chladiarenských zariadení v rozsahu pravidelnej servisnej činnosti, v pravidelných časových intervaloch a to 2 x ročne predpísanou technológiou a odporúčaniami výrobcu vrátane dopravy a spotrebného materiálu.
* Pravidelná výmena filtrov v pravidelných časových intervaloch vrátane dopravy a spotrebného materiálu.
* Nepravidelný servis vzduchotechnických, klimatizačných jednotiek a chladiarenských zariadení (opravy, odstránenie porúch a havárií, uvedenie zariadení do prevádzky) podľa požiadaviek objednávateľa vrátane dopravy
* **Vedenie záznamov o pravidelnom a nepravidelnom servise vzduchotechnických, klimatizačných jednotiek a chladiarenských zariadení**
* Vykonanie všetkých plánovaných opráv vzduchotechnických, klimatizačných jednotiek a chladiarenských zariadení vrátane dopravy
* Vykonávanie odborných prehliadok a skúšok vzduchotechnických, klimatizačných jednotiek a chladiarenských zariadení v zmysle platnej legislatívy vrátane dopravy
* Vykonávanie komplexnej starostlivosti o celý systém klimatizácie a rozvodov (voda, vzduch) vrátane dopravy
* Nástup na opravu do 24 hodín od nahlásenia poruchy a odstránenie poruchy resp.
* Vyhotovenie správy o technickom stave zariadení 1 x za rok s uvedením predpokladaných opráv a servisných zásahov v nasledujúcom roku do 30.6. daného roku
* Vyhotovenie správy pre potreby životného prostredia, týkajúca sa skleníkových plynov

**Rozsah pravidelného ročného servisu** - pravidelný ročný servis pozostáva z:

**Údržby, kontroly a nastavenia vzduchotechnických a klimatizačných jednotiek**

* Vyčistenie jednotiek a fancoilov – vnútorné časti a 1 x ročne ich dezinfekcia
* Kontrola funkčnosti jednotlivých častí jednotiek a fancoilov ( priestorových regulátorov,
* trojcestných ventilov, čerpadiel kondenzu resp. ventilov uzatváracích a ich pohonov a pod.)
* Kontrola funkčnosti čerpadiel, ventilov a servopohonov a ich premazanie
* Odvzdušnenie a odkalenie výmenníkov
* Čistenie lamiel výmenníkov na strane vzduchu
* Kontrola funkčnosti protimrazovej ochrany
* Kontrola servopohonov ich správny chod, nastavenie koncových vypínačov, dotiahnutie el.svoriek
* Kontrola uzemnenia a prepojenia jednotlivých častí jednotiek
* Kontrola čistoty žalúzií, klapiek – vyčistenie a premazanie mechanizmov
* Nastavenie, napnutie, výmena klinových remeňov
* Kontrola súosovosti remeníc
* Kontrola ložísk - premazanie
* Vyčistenie ohrievacích a chladiacich registrov
* Výmena filtrov podľa potreby min. 2xročne výmena
* Vizuálna hluková a tepelná kontrola
* Kontrola odtoku kondenzu z klima jednotiek a z fancoilov ( jeho čistota, voľný odtok,
* pachová uzávera)
* Kontrola svorkovníc, prípadne dotiahnutie svoriek
* Kontrola čidiel pre MaR ( ich preciachovanie v prípade potreby )

**Údržby, kontroly a nastavenia chladiacich zariadení**

* Kontrola tesnosti freónových okruhov
* Doplnenie chladiva
* Kontrola tlaku chladiva vo výparníku a kondenzátore
* Kontrola znečistenia kondenzátora – vyčistenie
* Kontrola ventilátorov kondenzátora
* Kontrola ložísk ventilátorov – premazanie
* Kontrola parametrov chladiacich zariadení
* Kontrola hladiny oleja – doplnenie, výmena
* Nastavenie pracovného režimu zariadení
* Kontrola svorkovníc, prípadne dotiahnutie svoriek
* Kontrola čidiel pre MaR
* Kontrola hustoty nemrznúcich zmesí vo vodnom okruhu

**Údržby, kontroly a nastavenia elektroniky a MaR**

* Kontrola čidiel pre MaR
* Kontrola programu, prípadne jeho obnova
* Nastavenie programového režimu
* Kontrola svorkovníc, prípadne dotiahnutie svoriek

**Diagnostikovanie zariadenia**

* Vykonávanie kontroly a odskúšania ventilátorov vzduchotechnických jednotiek
* Vykonávanie komplexnej starostlivosti o celý systém (voda, vzduch)
* Vedenie záznamov o pravidelnom (jarný a jesenný servis) a nepravidelnom servise (opravy, odstránenie porúch) vzduchotechnických a klimatizačných jednotiek
* Vykonávanie odborných prehliadok a skúšok vzduchotechnických a klimatizačných jednotiek v zmysle platnej legislatívy.
* Spotrebný materiál (čistiace prostriedky, dezinfekčné prostriedky, handry, vzduchové filtre, čerpadlá a pod.) nevyhnutný k vykonaniu pravidelnej servisnej činnosti je zahrnutý v cene jarného resp. jesenného servisu vrátane filtrov do vzduchotechnických zariadení, okrem jednotlivých náplní (olej, chladiaca látka a pod.) a súčastí, ktoré je potrebné vymeniť pri výmene náplní (olejový filter, dehydrátor a pod.).
* Dopravné náklady spojené s pravidelným servisom, údržbou, kontrolou, vykonaním odborných prehliadok, opravou, sú zahrnuté v cene danej oceňovanej položky. Všetky objekty sa nachádzajú v Bratislave.

**Výmena filtrov**

* Pravidelná výmena filtrov v pravidelných časových intervaloch vrátane dopravy a spotrebného materiálu je súčasťou paušálnej ceny za pravidelný servis.

**Rozsah nepravidelného ročného servisu :**

* Riešenie havárii podľa potrieb – nástup do 24 hodín
* Riešenie podľa požiadaviek a potrieb organizácie MARIANUM – nástup do 3 dní